OMV Petrom întețește demersurile pentru a cumpăra E.ON Energie, afacere cu peste 3 milioane de clienți
Producătorul de țiței și gaze OMV Petrom are intenții certe de a negocia cu grupul german E.ON achiziționarea companiei de furnizare a gazelor și electricității din România, E.ON Energie, care acoperă o piață de circa 3,4 milioane de consumatori. OMV Petrom vrea să încheie un parteneriat cu un consultat și să accelereze procedurile în procesul de negociere, pentru a recupera din avansul pe care îl are Romgaz, principalul competitor, au declarat pentru HotNews.ro surse apropiate participanților la negocieri.